Diari Oficial de la Generalitat Valenciana


Sumari del DOGV 4128, del 15-11-2001 (2001/10060)

RESOLUCIÓ de 25 de setembre de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital General d'Elda per a fer extraccions d'os de donant viu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4128

Data del DOGV
:   15-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10797


Data del document
:   25-09-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * Elda
    * establiment hospitalari
    * trasplantament d'òrgans

RESOLUCIÓ de 25 de setembre de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital General d'Elda per a fer extraccions d'os de donant viu. [2001/A10533]
  
Vista la sol·licitud de renovació de l'acreditació de l'Hospital General d'Elda (Alacant) per a fer extraccions d'os de donant viu.
  
Antecedents de fet
  
1. L'Hospital General d'Elda, situat a la carretera d'Elda a Sax per la Torreta, sense número, d'Elda (Alacant), va obtenir l'acreditació per a fer extraccions d'os de donant viu per la Resolució del secretari general de la Conselleria de Sanitat de 13 de juny de 1995.
  
2. El senyor Domingo Borrego García, director de l'Hospital General d'Elda, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació per a fer extraccions d'os de donant viu de l'Hospital General d'Elda amb data 29 de juny de 2001.
  
3. El Servei de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, informa favorablement sobre la renovació sol·licitada de l'acreditació per a fer extraccions d'os de donant viu.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
2. S'ha fet el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per a fer extraccions d'os de donant viu de l'Hospital General d'Elda, situat a la carretera d'Elda a Sax per la Torreta, sense número, d'Elda (Alacant). Aquesta acreditació serà vàlida durant un període de cinc anys, amb efecte des del 25 de setembre de 2001.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs d'alçada davant el conseller de Sanitat, en el termini d'un mes comptador des de l'endemà de la data de la notificació.
  
València, 25 de setembre de 2001.- La directora general de l'Agència per a la Qualitat, l'Avaluació i la Modernització dels Serveis Assistencials: María Rosa Roca Castelló.